stanford-oval/wikipedia huggingface dataset:
Vennesla
Historia

Vennesla perustettiin vuonna 1865 erottamalla se Øvrebøn kunnasta.
Kunnan väkiluku kasvoi voimakkaasti 1900-luvun jälkipuoliskolla, koska kunnan useat teollisuusyritykset tarvitsivat paljon työvoimaa. Teollisuus on edelleen merkittävässä asemassa, tärkeimpinä puunjalostus ja konepajat.
Nykyiset rajansa kunta sai 1964, jolloin siihen liittyivät silloiset Hægelandin ja Øvrebøn kunnat.
Elinkeinoelämä

Otra-joki virtaa kunnan lävitse, minkä vuoksi se oli luonnollinen tukinuittokeskus sekä sähkövoiman lähde. Pääelinkeinot ovat metsätalous ja teollisuus. Kunnan pinta-alasta 79 % on metsää. Aiemmin tärkeä työnantaja Hunsfosin paperitehdas meni konkurssiin vuonna 2011.
Kunnassa on kaksi rautatieasemaa. Pääasema Vikeland Sørlandin radan varrella tarjoaa yhteydet Stavangeriin, Kristiansandiin, Arendaliin ja Osloon, joskaan siellä ei ole lipunmyyntiä. Sen lisäksi kunnassa on nyttemmin lakkautettu Grovanen asema, joka oli aikoinaan Setesdalin radan pääteasema 2 km keskustasta pohjoiseen. Nykyisin Setesdalin rata toimii museorautatienä.
Media

Venneslassa ilmestyy paikallislehti Vennesla Tidende.
Tunnettuja henkilöitä

Børre Knudsen (1937–2014), pappi ja abortin vastustaja
Erlend Ropstad (s. 1974), muusikko
Aiheesta muualla

Kuvia tai muita tiedostoja aiheesta Vennesla Wikimedia Commonsissa
Agderin läänin kunnat
Arendal
Birkenes
Bygland
Bykle
Evje og Hornnes
Farsund
Flekkefjord
Froland
Gjerstad
Grimstad
Hægebostad
Iveland
Kristiansand
Kvinesdal
Lillesand
Lindesnes
Lyngdal
Risør
Sirdal
Tvedestrand
Valle
Vegårshei
Vennesla
Åmli
Åseral
Norjan läänit | Norja
Trumpettipuut

| Trumpettipuut |
| --- | --- |
 Alabamantrumpettipuu (Catalpa bignonioides)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Bignoniakasvit Bignoniaceae
Suku::  Trumpettipuut Catalpa  Scop.
Katso myös
   Trumpettipuut Wikispeciesissä   Trumpettipuut Commonsissa 
Infobox OKNimi-testi OK: 
Trumpettipuut (Catalpa) kuuluvat bignoniakasveihin. Suvussa on kymmenisen lajia. Luontaisena trumpettipuita kasvaa Itä-Aasiassa, Pohjois-Amerikassa ja Länsi-Intian saarilla.
Trumpettipuut ovat kesävihantia, vankkaoksaisia, isolehtisiä puita, jotka valkeine kukintoineen muistuttavat hieman hevoskastanjaa. Trumpettipuut puhkeavat lehteen Keski-Euroopassakin hyvin myöhään, vasta kesäkuun alussa, jolloin kaikki muut puut ovat jo lehdessä. Lehdet ovat hieman herttamaisia ja pyöreätyvisiä. Terttumaiset valkoiset torvimaiset kukinnot muistuttavat rakenteeltaan keisaripuun kukkia. Kukista (3 cm) kehittyy syksyllä erikoisennäköisiä, jopa 40 cm pitkiä, hyvin hoikkia, riippuvia kotahedelmiä, jotka sisältävät karvaisia siemeniä. Ruskeat siemenkodat säilyvät lehdettömillä oksilla kevääseen saakka, ja niiden perusteella puun tunnistaminen on helppoa. Siemenkotien ulkonäön perusteella Yhdysvalloissa puuta kutsutaan papupuuksi (bean tree). Trumpettipuun kaarna on ruskeaa, uurteista ja muistuttaa hieman tervalepän kaarnaa.
Varsinkin kukkiessaan komeat trumpettipuut ovat Etelä- ja Keski-Euroopassa suosittuja katu- ja puistopuita. Keltatrumpettipuu (Catalpa ovata) menestyy Ruotsissa Upsalan korkeudelle saakka. Suomessa se on jotenkuten menestynyt, kukkinut ja tuottanut siemeniä aivan etelässä suotuisilla paikoilla.
Euroopassa yleisimmät tavattavat lajit ovat amerikkalaiset loistotrumpettipuu (Catalpa speciosa) ja alabamantrumpettipuu (Catalpa bignonioides). Liuskalehtinen keltatrumpettipuu (Catalpa ovata) on kotoisin Kiinasta. Liljatrumpettipuu (Catalpa × erubescens) on kestävä alabamantrumpettipuun ja keltatrumpettipuun risteymä.
Trumpettipuulajeja

alabamantrumpettipuu (Catalpa bignonioides)
kaihotrumpettipuu (Catalpa bungei)
liljatrumpettipuu (Catalpa × erubescens)
kiinantrumpettipuu (Catalpa fargesii)
keltatrumpettipuu (Catalpa ovata)
loistotrumpettipuu (Catalpa speciosa)
Aiheesta muualla

Kassu – Kasvien suomenkieliset nimet: Trumpettipuut (Catalpa)
Suomen Lajitietokeskus: Trumpettipuut – Catalpa
United States Department of Agriculture (USDA): Catalpa (englanniksi)
Flora of China: Catalpa (englanniksi)
Varden (fantasiahahmo)

Vardenit ovat Christopher Paolinin kirjoittamassa Perillinen-trilogiassa esiintyviä kapinallisia, jotka taistelevat kuningas Galbatorixia vastaan.
Vardenit saivat alkunsa, kun Brom kokosi yhteen joukon maanpakolaisia ja vapautti muutamia vankeja. He piiloutuivat Beor vuorille ja ottivat piilopaikakseen Farthen Dǔrin. Brom toimi Vardenien johtajana muutaman vuoden, mutta luovutti sitten paikkansa toiselle päästäksensä kostamaan Morzanille, joka oli tappanut hänen lohikäärmeensä.
Varden on muinaista kieltä ja tarkoittaa vartijoita.
Vardenien johtajia

Brom
Ajihad
Nasuada
Vanhimpien neuvosto

Vardenit valitsevat joukostansa Vanhimpien neuvoston jäsenet, joiden tehtävänä on edustaa heitä Vardenien johtajan edessä. Neuvoston jäsenet olivat Ajihadin luotettuja neuvonantajia. Neuvoston jäseniä ovat Jörmundur, Umérth, Falberd, Sabrae ja Elessari.
Val-de-Sos

| Val-de-Sos |
| --- | --- |
 Yleisnäkymä kunnasta
 Val-de-Sos
 Koordinaatit: 42°46′14″N, 1°29′57″E 
Valtio:  Ranska
Alue:  Occitanie
Departementti:  Ariège
Arrondissementti:  Foix
Pinta-ala:  
 – Kokonaispinta-ala:  53,1 km²
Väkiluku (2019):  561 
 – Väestötiheys:  10 as./km²
Kunnan numero:  09334
 
 Kunnan kotisivut 
Infobox OKVirheellinen NIMI-arvo: 
Val-de-Sos (oksitaaniksi: Val de Sòs) on kunta Ranskan eteläosassa Ariègen departementissa Occitanien alueella. Se sijaitsee Vicdessos-joen varrella, noin 32 kilometriä Foix'n kaupungista etelään.
Kunta muodostettiin 1. tammikuuta 2019. Tuolloin neljä kuntaa, Goulier, Sem, Suc-et-Sentenac ja Vicdessos yhdistyivät.
Aiheesta muualla

Kuvia tai muita tiedostoja aiheesta Val-de-Sos Wikimedia Commonsissa
Val-Mont

| Val-Mont |
| --- | --- |
 Château de Jours-en-Vaux’n kirkko
 Val-Mont
 Koordinaatit: 47°02′15″N, 4°34′42″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  19,9 km²
Väkiluku (2018):  259 
 – Väestötiheys:  13 as./km²
Kunnan numero:  21327
 
 Kunnan kotisivut 
Infobox OKVirheellinen NIMI-arvo: 
Val-Mont on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 25 kilometriä Beaunen kaupungista länteen.
Kunta muodostettiin 1. tammikuuta 2016, jolloin kaksi kuntaa Ivry-en-Montagne ja Jours-en-Vaux yhdistyivät muodostaen uuden Val-Montin kunnan.
Château de Corabœuf
Kunnan alueella oleva Château de Corabœuf on täydellinen esimerkki feodaaliajan sotilasarkkitehtuurista. Tämän linnoitetun talon (Maison Forte) vanhimmat rakennukset ovat 1200- ja 1300-luvuilta. Niistä huomattavin on pääpuolustustorni. Se on massiivinen neliskulmainen torni, jonka sivut ovat 10 metriä leveät, ja tornin jokaisessa nurkassa on pyöreä torni.
Aiheesta muualla

Kuvia tai muita tiedostoja aiheesta Val-Mont Wikimedia Commonsissa
Veikkola (täsmennyssivu)

Veikkola voi tarkoittaa seuraavia:
Veikkola, taajama Kirkkonummella
Veikkola, asuntoalue Kotkan Korkeakoskella
Sarvijoen Työväentalo Veikkola, työväentalo Kurikan Savijoella
Veikkola, sukunimenä:
Heta Veikkola (s. 2003), suomalainen kilpakävelijä
Nestori Veikkola (1884–1961), suomalainen näytelmäkirjailija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Veikkola”, voi hakea sivunnimihaulla, laajalla sivunnimihaulla tai tekstihaulla.
Val-de-Grâcen kirkko

Kirkon julkisivu
Pierre Mignardin fresko kupolin sisällä.
Val-de-Grâcen kirkko on barokkityylinen kirkko Pariisin keskustassa, 5. arrondissementin alueella. Kirkko kuului alun perin osana Val-de-Grâcen nunnaluostariin, joka on nykyään Ranskan armeijan sotilassairaala.
Kirkon rakennutti Ranskan kuningatar Anna Itävaltalainen lahjana Pariisin silloisessa esikaupungissa Saint-Jacquesissa toimineelle benediktiiniläiselle nunnaluostarille sen kunniaksi, että hän oli yli 20 vuoden avioliiton jälkeen synnyttänyt puolisolleen, kuningas Ludvig XIII:lle perillisen. Tuleva kuningas Ludvig XIV laski itse kirkon peruskiven vuonna 1645. Kirkon suunnitteli kuuluisa arkkitehti François Mansart, ja arkkitehti Jacques Lemercier viimeisteli suunnitelmat. Kuningatar Annan toiveesta kirkko pyhitettiin Neitsyt Marialle. Julkisivun päätykolmiossa lukee latinaksi iesu nascenti virginiq. matri (”Jeesus syntyi neitseellisestä äidistä”). Kirkkoon on haudattu 27 Ranskan kuningasperheen jäsentä. Luostari muutettiin sotilassairaalaksi Ranskan vallankumouksen jälkeen vuonna 1796.
Kirkon lyijy- ja kultakupoli on 41 metriä korkea ja halkaisijaltaan 19 metriä. Se kuuluu Pariisin maamerkkeihin. Kupolin sisäkatossa on Pierre Mignardin maalaama kattofresko, johon on kuvattu 200 eri hahmoa kolme kertaa luonnollista kokoa suurempina. Kirkon kaksikerroksinen korinttilaistyylinen fasadi on myös runsaasti koristeltu ja sen edessä on aidattu kunniapiha. Fasadin esikuvana toimi Firenzen Santa Maria Novella.
Aiheesta muualla

Kuvia tai muita tiedostoja aiheesta Val-de-Grâcen kirkko Wikimedia Commonsissa
Vilhelminan rautatieasema

Vilhelminan rautatieasema (lyh. Vma, ruots. Vilhelmina järnvägsstation) on rautatieliikennepaikka Vilhelminan kunnassa Ruotsin rataverkkoon kuuluvalla rataosalla Östersund–Jällivaara eli Inlandsbanan-rautatien pohjoisella osalla.
Liikennepaikka avattiin yleiselle liikenteelle 16. helmikuuta 1918, kun rataosuus Volgsjön–Vilhelmina valmistui. Yleisen liikenteen osalta Vilhelmina toimi pääteliikennepaikkana viiden vuoden ajan, kunnes 15. marraskuuta 1923 rataosuus Vilhelminasta pohjoiseen Storumaniin avattiin yleiselle liikenteelle.
Vilhelminan puinen puolitoistakerroksinen asemarakennus on rakennettu vuosina 1917–1918, ja se on modernisoitu odotussalin ja toimiston osalta vuonna 1947.
Vilhelminan piiri

| Vilhelminan piiri |
| --- | --- |
 Vilhelminan kirkko
 fiVilhelminan piiri 
 64°37′44″N, 16°38′46″E 
Valtio:   Ruotsi
Maakunta:  Lappi
Lääni:  Västerbottenin lääni
Kunta:  Vilhelminan kunta
Piirikoodi:  324007
Väestö
Väkiluku (2022):  6 386 
Vilhelminan piiri (ruots. Vilhelmina distrikt) sijaitsee Vilhelminan kunnassa Ruotsissa. Piiri kattaa koko kunnan ja sen väkiluku on 6 386  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Varden kunta

| Varden kunta |
| --- | --- |
 vaakuna
 Kunnan sijainti Tanskan kartalla.
Valtio:   Tanska
Alue:  Etelä-Tanskan alue
Keskustaajama:  Varde
Hallinto:  
 – Pormestari:  Gylling Haahr
Pinta-ala:  
 – Kokonaispinta-ala:  1 240,1 km²
Väkiluku:  49 939
 – Väestötiheys:  40,3 as./km²
 
 www.vardekommune.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Varde on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 49 939 asukasta, ja sen pinta-ala oli 1 240,1 neliökilometriä. Kunnan keskustaajama on myös nimeltään Varde.
1. tammikuuta 2007 Tanskan kuntauudistuksen yhteydessä Varden silloinen kunta muodosti yhdessä Blaabjergin, Blåvandshukin, Hellen ja Ølgodin kuntien kanssa nykyisen Varden kunnan.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Lønne Sogn
02: Nørre Nebel Sogn
03: Lydum Sogn
04: Strellev Sogn
05: Ølgod Sogn
06: Henne Sogn
07: Ovtrup Sogn
08: Lunde Sogn
09: Kvong Sogn
10: Horne Sogn
11: Tistrup Sogn
12: Skovlund Sogn
13: Ål Sogn
14: Janderup Sogn
15: Varde Sogn
16: Thorstrup Sogn
17: Hodde Sogn
18: Ansager Sogn
19: Næsbjerg Sogn
20: Øse Sogn
21: Vester Starup Sogn
22: Oksby Sogn
23: Billum Sogn
24: Alslev Sogn
25: Grimstrup Sogn
26: Årre Sogn
27: Fåborg Sogn
28: Agerbæk Sogn
29: Ho Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Varden kunnan kotisivut (tanskaksi)
Varde

| Varde |
| --- | --- |
 Pyhän Jaakobin kirkko (Sct. Jacobi kirke). Taustalla oikealla raatihuone.
 vaakuna
 Varde
 Koordinaatit: 55°37′0″N, 8°29′0″E 
Valtio:   Tanska
Alue:  Etelä-Tanskan alue
Kunta:  Varden kunta
Väkiluku:  13 416
 Ajankohdan 1.1.2012 mukainen väkilukutieto koskee taajamaa (tansk. by), ja sen lähteenä on Danmarks Statistik. 
Infobox OKVirheellinen NIMI-arvo: 
Varde on Tanskassa Etelä-Tanskan alueella sijaitsevan Varden kunnan keskustaajama. Vuoden 2012 alussa taajamassa oli 13 416 asukasta.
Varde on keskiajalla perustettu kaupunki, ja se sijaitsee Jyllannin niemimaan länsirannikolla.
Historia

Varden kaupungin tarkkaa ikää ei tiedetä, mutta ensimmäiset kirjalliset lähteet mainitsevat sen vuoden 1100 tienoilla, ja sen arvellaan olleen olemassa jo varhaiskeskiajalla. Kaupunki on kasvanut merenkulkijoille suojaisaan jokisuuhun, joka on ollut myös maanteiden risteyskohta sopivalla etäisyydellä merestä ollakseen turvallinen. Tuolloin kaupunkia suojasi myös linnoitus. Noin vuonna 1300 linnoitus muutti kaupungin eteläpuolelle pienelle saarelle. Molempien linnoituksien sijaintipaikoilta on löytynyt muinaisesineistöä, jota on näytteillä Varden museossa. Vaikka kaupunki ei ole koskaan ollut suuri, on siellä jo keskiajalla ollut kaksi kirkkoa..
Varden Pyhän Jaakobin kirkon vanhimmat osat edustavat jo romaanista arkkitehtuuria 1000-luvun alkupuolelta, kun taas kirkon torni on peräisin myöhäiskeskiajalta. Kirkkoa on myös myöhempinä aikoina laajennettu..
Varde sai kaupunkioikeudet (tansk. købstad) vuonna 1442. Kaupunki paloi melkein kokonaan 1821, joten Pyhän Jaakobin kirkko jäi lähes ainoana keskiajalta peräisin olevana rakennuksena jäljelle..
Tulipalosta säästynyt "Sillasens Hus" vuodelta 1797 torin laidalla.
Varden museo.
Vanha raatihuone.
Aiheesta muualla

Wikimedia Commonsissa on kuvia tai muita tiedostoja aiheesta .
Varden kunnan kotisivut (tanskaksi)
Varde-portaali (tanskaksi)
Varden matkailutoimisto (tanskaksi)
Museoita ja muita kohteita (englanniksi)
Vihtavuoren Pamaus

Vihtavuoren Pamaus r.y. (ViPa) on vuonna 1934 perustettu urheiluseura Laukaan Vihtavuoresta. Sillä on harraste- ja kilpailutoimintaa jalkapallossa, jääkiekossa, kaukalopallossa, lentopallossa, painonnostossa, soudussa ja suunnistuksessa. Lisäksi seura järjestää kunto- ja lasten liikuntatapahtumia.
Vihtavuoren Pamauksen entisiin lajeihin lukeutuvat voimistelu, yleisurheilu, hiihto, pesäpallo, pyöräily, mäkihyppy, koripallo, uinti, ampumahiihto, kävely ja paini. Seuran menestyneimpiä urheilijoita ovat viestihiihdon olympiakultamitalisti ja MM-hopeamitalisti Sirkka Vilander ja maratonin EM-kultamitalisti Mikko Hietanen. Seuran urheilijat ovat saavuttaneet mitaleita myös SM- ja PM-tasolla.
Vihtavuoren Pamauksen jalkapallon miesten edustusjoukkue nousi kaudeksi 2011 Suomen kolmanneksi korkeimmalle sarjatasolle Kakkoseen. Joukkue sijoittui sarjan C-lohkossa seitsemänneksi, mutta luopui kauden jälkeen sarjapaikastaan, joka siirrettiin Jämsänkosken Ilvekselle.
Seuran nimi viittaa Vihtavuoren valtion ruutitehtaaseen, joka rakensi Vihtavuoren urheilukentän ja tuki seuraa vuosikymmenten ajan.
Aiheesta muualla

Seuran sivusto
Val-d'Arc

| Val-d'Arc |
| --- | --- |
 Aiguebellen ja Randensin kylät
 Val-d'Arc
 Koordinaatit: 45°32′42″N, 6°18′39″E 
Valtio:  Ranska
Alue:  Auvergne-Rhône-Alpes
Departementti:  Savoie
Arrondissementti:  Saint-Jean-de-Maurienne
Pinta-ala:  
 – Kokonaispinta-ala:  14,2 km²
Väkiluku (2019):  2 018 
 – Väestötiheys:  142 as./km²
Kunnan numero:  73212
Infobox OKVirheellinen NIMI-arvo: 
Val-d'Arc on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Arcjoen varrella, noin 34 kilometriä Saint-Jean-de-Mauriennen kaupungista pohjoiseen.
Val-d'Arcin kunta muodostettiin 1. tammikuuta 2019. Tuolloin kaksi kuntaa Aiguebelle ja Randens yhdistyivät.
Tunnettuja kuntalaisia

Giuseppe Farina (1906–1966), Formula 1:n maailmanmestari vuonna 1950, kuoli Aiguebellessa liikenneonnettomuudessa.
Fabrice Fiorèse (s. 1975), jalkapalloilija
Saint-Christophen kirkko (Aiguebelle)
Neitsyt Marian taivaaseenastumisen kirkko (Randens)
Aiheesta muualla

Kuvia tai muita tiedostoja aiheesta Val-d'Arc Wikimedia Commonsissa
Vera Tšaplina

Vera Tšaplina ja Kinuli-leijona Moskovan eläintarhassa vuonna 1936.
Vera Vasiljevna Tšaplina (ven. Вера Васильевна Чаплина, 24. huhtikuuta 1908 Moskova – 19. joulukuuta 1994 Moskova) oli venäläinen lastenkirjailija.
Vera Tšaplina syntyi aatelisperheeseen. Venäjän sisällissodan aikana hän joutui lastenkotiin Taškentiin, josta äiti löysi hänet ja vei takaisin Moskovaan. Tšaplina työskenteli Moskovan eläintarhassa vuodesta 1924. Hän kasvatti yhteisasunnossaan kuuluisaksi tulleen Kinuli-leijonan.
Tšaplina alkoi kirjoittaa eläinaiheisia kertomuksia ja julkaisi useita suosittuja kirjoja. Hänet hyväksyttiin Neuvostoliiton kirjailijaliiton jäseneksi vuonna 1950. Myöhemmin kirjailija siirtyi eksoottisista eläimistä kuvaamaan lähiseudun luontoa.
Suomennettuja teoksia

Oravat muuttavat (Lesnyje putešestvenniki). Suom. Anita Ronkainen. Helsinki: Kansankulttuuri, 1978.
Orlik. Suom. M. Suikkanen. Petroskoi: Karjalan ASNT:n valtion kustannusliike, 1957.
Aiheesta muualla

Kristina Safonova. ‘Why didn’t you show me the lion?’ The forgotten story of Vera Chaplina — the Moscow zookeeper who raised a lion in her communal apartment – Meduza (23.03.2021)
Verkkolammi

| Verkkolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°59′47″N, 23°41′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Karjulanjoen valuma-alue (35.36)
Laskuoja:  Verkkolamminoja 
Järvinumero:  35.364.1.004
Mittaustietoja
Pinnankorkeus:  169,6 m  
Rantaviiva:  0,966 km  
Pinta-ala:  2,579 ha  
Saaria:  ei saaria 
 fiVerkkolammi 
Verkkolammi  on Pirkanmaalla Ylöjärvellä Kallion kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,6 hehtaaria ja se on 450 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 1,0 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Jänisojan valuma-alueeseen (35.364) se kuuluu. Lammen vedenpinnan korkeus on 169,6 metriä mpy.
Verena Ross

| Verena Ross |
| --- | --- |

Henkilötiedot
Syntynyt: 4. maaliskuuta 1968 (ikä 56)
Kansalaisuus:  saksalainen
Ammatti:  Euroopan arvopaperimarkkinaviranomaisen (ESMA) toimitusjohtaja
Muut tiedot
Aktiivisena:  6/2011– (ESMA:n tj)
Koulutus: Lontoon yliopisto (B.A. 1993, M.Sc. Economics 1994); näitä ennen opintoja Hampurin yliopistossa ja Taiwanin normaaliyliopistossa
Verena Bettina Ross (s. 4. maaliskuuta 1968) on saksalainen taloustieteen maisteri ja  Euroopan arvopaperimarkkinaviranomaisen (ESMA) toimitusjohtaja kesäkuusta 2011 lähtien. Hän johtaa viraston päivittäistä toimintaa ja yhdessä ESMA:n puheenjohtajan kanssa muodostaa ESMA:n ylimmän johdon. ESMA on Pariisiissa toimiva EU:n erillisvirasto, joka työskentelee sijoittajansuojan parantamiseksi sekä rahoitusmarkkinoiden vakauden ja moitteettoman toiminnan edistämiseksi. Virasto valvoo suoraan luottoluokituslaitoksia ja kauppatietorekistereitä. Viraston palveluksessa on noin 200 ihmistä.
Ross on opiskellut kiinan kieltä ja kiinalaista kulttuuria Hampurin yliopistossa (1987–1990) ja kiinan kieltä Taiwanin normaaliyliopistossa Taiwanin Taipeissä (helmi–marraskuu 1990). Hän suoritti Lontoon yliopistossa alemman korkeakoulututkinnon (B.A.) pääaineinaan kiinan kieli ja taloustieteet (1991–1993). Vuosina 1993–1994 hän suoritti taloustieteen maisteriopinnot samassa yliopistossa.
Ennen ESMA:an siirtymistään Ross on työskennellyt Britannian Financial Services Authorityssä (FSA) vuodesta 1998 lähtien erilaisissa johtotehtävissä. Tätä ennen hän on ollut muun muassa Bank of Englandissa ekonomistina ja pankkitoiminnan valvojana.
Veiko Porkanen

Veiko Porkanen (s. 4. tammikuuta 1989 Põltsamaa, Viro) on virolainen näyttelijä.
Porkanen kirjoitti ylioppilaaksi vuonna 2008 Põtsamaan yhteislukiosta (Põltsamaa ühisgümnaasium). Vuosina 2008–2010 hän opiskeli Tallinnan teknillisen yliopiston Tarton korkeakoulussa (Tartu Kolledž) rakennusentisöintiä, mutta siirtyi teatterikouluun ja valmistui vuonna 2014 Viron musiikki- ja teatteriakatemian näyttelijälinjalta Tiit Ojasoon oppilaana vuonna 2014.
Porkanen on valmistumisestaan lähtien ollut kiinnitettynä Vanemuisen näyttelijänä.
Porkasen tunnetuimmat roolit ovat elokuvissa Surma vaanii vuorilla (Must alpinist, 2015) ja Loikkarit (Sangarid, 2017).
Porkasella on inkerinsuomalainen tausta, ja hänen nimensä äännetään viroksi suurin piirtein samoin kuin suomalainen nimi ”Veikko Porkkanen”.
Teatterirooleja

2013 Ray Cooney ”Minu järel, seltsimees!” (Konstaapeli Pulford)
2014 Avtandil Varsimašvili ”Armastan! Armastan! Armastan!” (Koira, Badri, Vitali)
2014 Andra Road ”Estoplast” (osallistuja)
2015 Tammsaare/Urmas Lennuk ”Meie oma tõde, meie oma õigus” (nuori Andres)
Valkopääbulbuli

| Valkopääbulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Cerasophila
Laji::  thompsoni
Kaksiosainen nimi
 Cerasophila thompsoni  (Bingham, 1900) 
Synonyymit
 Hypsipetes thompsoni 
Infobox OKVirheellinen NIMI-arvoIUCN-testi OK: 
Valkopääbulbuli (Cerasophila thompsoni) on bulbulien heimoon kuuluva varpuslintu.
Levinneisyys

Valkopääbulbulia tavataan Myanmarissa, Thaimaassa ja Vietnamissa. Sen on kuvattu olevan paikallisesti melko yleinen, ja sen kannankehitys on vakaa. Se on luokiteltu elinvoimaiseksi.
Valkopääorneero

| Valkopääorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Metsäorneerot Cranioleuca
Laji::  albicapilla
Kaksiosainen nimi
 Cranioleuca albicapilla  (Cabanis, 1873) 
Katso myös
   Valkopääorneero Wikispeciesissä   Valkopääorneero Commonsissa 
Infobox OKNimi-testi OKIUCN-testi OK: 
Valkopääorneero (Cranioleuca albicapilla) on orneeroiden heimoon kuuluva varpuslintu.
Levinneisyys

Valkopääorneeroa tavataan Perussa. Lajia on kuvattu melko yleiseksi, ja sen kanta on vakaa. Se on luokiteltu elinvoimaiseksi.